text: Fanø får ny landbetjent
  06 august 2015 kl. 12.04
  Efter lang tids søgen er det nu lykkes at finde en landbetjent til Fanø. Noget der gør øens borgmester glad.
  Efter en periode uden fast landbetjent på Fanø, er det nu lykkedes at finde en betjent til stillingen.
  Nyheden om at det atter vil være politi på øen, glæder borgmester Erik Nørreby.
  - Vi er meget glade for, at en ny landbetjent er ansat på Fanø og ser frem til det gode samarbejde, siger han.
  Det bliver den 50-årige politiassistent Chris Alfred Gade, som i øjeblikket er landbetjent ved Østjyllands Politi. Han starter i stillingen på Fanø den 1. januar 2016.
  